ಕಾಂತಾರದ ನಂತರ ‘ಶೈನ್’ ಆದ ಬಿಗ್ ಬಾಸ್ ಶೆಟ್ರು

ರಿಷಬ್ ಶೆಟ್ಟಿ ನಟಿಸಿ, ಡೈರೆಕ್ಟ್ ಮಾಡಿದ್ದ ‘ಕಾಂತಾರ’ (Kantara) ಸಿನಿಮಾದಲ್ಲಿ ‘ಬಿಗ್ ಬಾಸ್’ (Bigg Boss Kannada) ಖ್ಯಾತಿಯ ಶೈನ್ ಶೆಟ್ಟಿ (Shine Shetty) ರೆಟ್ರೋ ಲುಕ್‌ನಲ್ಲಿ ಸ್ಟೈಲಿಶ್ ಆಗಿ ಮಿಂಚಿದ್ದರು. ಈ ಚಿತ್ರದ ನಂತರ ಶೈನ್ ಅದೃಷ್ಟವೇ ಬದಲಾಗಿದ್ದು ಬ್ಯಾಕ್ ಟು ಬ್ಯಾಕ್ ಲೀಡ್ ರೋಲ್‌ನಲ್ಲಿ ನಟಿಸ್ತಿದ್ದಾರೆ. ಸದ್ಯ ಶೈನ್, ಫ್ರೆಂಡ್‌ಶಿಪ್‌ಗೆ ಸಂಬಂಧಪಟ್ಟ ಕಥೆಯಲ್ಲಿ ನಟಿಸ್ತಿದ್ದು ಉದಯ್ ಶೆಟ್ಟಿ (Uday Shetty) ನಿರ್ದೇಶನ ಮಾಡ್ತಿದ್ದಾರೆ.

ಬ್ರದರ್ ಫ್ರಮ್ ಅನದರ್ ಮದರ್ ಅನ್ನೋ ರೀತಿಯಲ್ಲಿ ಶೈನ್‌ಗೆ ಬ್ರದರ್ ರೀತಿಯಲ್ಲಿ ಹೆಚ್ಚಾಗಿ ಸ್ನೇಹಿತನಾಗಿ ಸಿನಿಮಾದುದ್ದಕ್ಕೂ ಜೊತೆಯಾಗಿರ್ತಾರಂತೆ ನಟ ಸುಮುಖ. ಕನ್ನಡ, ಹಿಂದಿ, ಮತ್ತು ಮರಾಠಿ ಸಿನಿಮಾಗಳ ಜೊತೆಗೆ ಸುಮುಖ (Sumukha) ಓಟಿಟಿಯಲ್ಲಿ ನಟಿಸಿದ್ದಾರೆ. ಇದನ್ನೂ ಓದಿ:ಜೂನ್‌ 9-10ರಂದು ನಡೆಯಲಿದೆ ಅಭಿಷೇಕ್‌- ಅವಿವಾ ಮದುವೆ

ಶೈನ್ – ಸುಮುಖ ಫ್ರೆಂಡ್‌ಶಿಪ್ ಜೊತೆಗೆ, ಈ ಚಿತ್ರದಲ್ಲಿ ಮಧುರವಾದ ಪ್ರೇಮ ಕಥೆಯೊಂದಿರಲಿದ್ದು ಶೈನ್ ಶೆಟ್ಟಿಗೆ ನಾಯಕಿಯಾಗಿ ನಿಧಿ ಹೆಗ್ಡೆ ನಟಿಸ್ತಿದ್ದಾರೆ. ಒಂದು ವಿಭಿನ್ನ ಕಥೆಯ ಮೂಲಕ ಹೀರೋ ಶೈನ್ ಶೆಟ್ಟಿ ಅಭಿಮಾನಿಗಳ ಮುಂದೆ ಬರುತ್ತಿದ್ದಾರೆ.

View this post on Instagram

A post shared by SHINE SHETTY (@shineshettyofficial)

ಶರತ್ ಶೆಟ್ಟಿ- ಉದಯ್ ಶೆಟ್ಟಿ ಈ ಸಿನಿಮಾವನ್ನು ನಿರ್ಮಾಣ ಮಾಡ್ತಿದ್ದು ಈಗಾಗಲೇ ಫಸ್ಟ್ ಶೆಡ್ಯೂಲ್ ಶೂಟಿಂಗ್ ಕಂಪ್ಲೀಟ್ ಆಗಿದೆ. ಪಬ್ಲಿಕ್ ಟಿವಿ ಡಿಜಿಟಲ್ ಜೊತೆ ಮಾತಾಡಿರೋ ಶೈನ್, ಸದ್ಯದಲ್ಲೇ 2ನೇ ಹಂತದ ಶೂಟಿಂಗ್ ಶುರು ಮಾಡ್ತೀವಿ ಎಂದಿದ್ದಾರೆ.